CELEX: 62021TN0148
Language: et
Date: 2021-03-11 00:00:00
Title: Kohtuasi T-148/21: 11. märtsil 2021 esitatud hagi – Paccor Packaging jt versus komisjon

31.5.2021   
            
            
               ET
            
            
               Euroopa Liidu Teataja
            
            
               C 206/30
            
         
      11. märtsil 2021 esitatud hagi – Paccor Packaging jt versus komisjon
      (Kohtuasi T-148/21)
      (2021/C 206/38)
      Kohtumenetluse keel: inglise
      
         Pooled
      
      
         Hageja: Paccor Packaging GmbH (Düsseldorf, Saksamaa) ja veel kuus hagejat (esindajad: advokaadid P. Kugel ja G. Dávid)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada tervenisti 17. detsembri 2020. aasta rakendusmäärus (EL) 2020/2151 (1) või teise võimalusena tühistada määrus 2020/2151 osaliselt artikli 2 lõiget 4 ja IV lisa puudutavas osas või kolmanda võimalusena tühistada määrus nr 2020/2151 osas, mis puudutab täielikult plastist valmistatud joogitopse;
               
            
                  —
               
               
                  tühistada määrus nr 2020/2151 artiklit 3 puudutavas osas;
               
            
                  —
               
               
                  tühistada osaliselt 5. juuni 2019. aasta direktiiv (EL) 2019/904 (2) osas, mis puudutab artiklit 7 ulatuses, milles seda kohaldatakse joogitopsidele, ning selle direktiivi lisa D osa punkt 4, ja
               
            
                  —
               
               
                  mõista kohtukulud välja kostjalt;
               
            
         Väited ja peamised argumendid
      
      Hagi põhjenduseks esitab hageja seitse väidet ja õigusvastasuse vastuväite.
      
                  1.
               
               
                  Esimene väide, mille kohaselt on kostja määruse 2020/2151 vastuvõtmisega rikkunud direktiivi 2019/904 teatavate plasttoodete keskkonnamõju vähendamise kohta artiklit 7 ja ületanud talle Euroopa Liidu Nõukogu ja Euroopa Parlamendi antud pädevusi.
               
            
                  2.
               
               
                  Teine väide, mille kohaselt on kostja määruse 2020/2151 vastuvõtmisega rikkunud olulist menetlusnõuet, kuna ta võttis selle koos parandatud keeleversioonidega vastu pärast 3. juulit 2020, s.o 6 kuud pärast Euroopa Liidu Nõukogu ja Euroopa Parlamendi poolt direktiivis 2019/904 kehtestatud tähtaega.
               
            
                  3.
               
               
                  Kolmas väide, mille kohaselt on kostja määruse 2020/2151 vastuvõtmisega rikkunud direktiivi 2019/904 artiklit 7 ning õiguskindluse ja õiguspärase ootuse kaitse põhimõtteid.
               
            
                  4.
               
               
                  Neljas väide, mille kohaselt on kostja määruse 2020/2151 vastuvõtmisega rikkunud põhjendamiskohustust.
               
            
                  5.
               
               
                  Viies väide, mille kohaselt on kostja rikkunud direktiivi 2019/904 artikli 7 lõiget 1, teinud ilmse hindamisvea ja ületanud oma pädevust.
               
            
                  6.
               
               
                  Kuues väide, mille kohaselt on kostja rikkunud direktiivi 2019/904 artikli 7 lõike 2 punkti c ja teinud ilmse hindamisvea.
               
            
                  7.
               
               
                  Seitsmes väide, mille kohaselt on kostja rikkunud proportsionaalsuse põhimõtet.
                  Lisaks esitavad hagejad vastavalt ELTL artiklile 277 õigusvastasuse vastuväite, leides, et direktiivi 2019/904 artikkel 7 ja lisa D osa punkt 4 on õigusvastased.
               
            
         (1)  Komisjoni 17. detsembri 2020. aasta rakendusmäärus (EL) 2020/2151, millega kehtestatakse eeskirjad Euroopa Parlamendi ja nõukogu direktiivi (EL) 2019/904 (teatavate plasttoodete keskkonnamõju vähendamise kohta) lisa D osas loetletud ühekordselt kasutatavate plasttoodete ühtlustatud märgistusnõuete kohta (EMPs kohaldatav tekst) (ELT 2020, L 428, lk 57)
      
         (2)  Euroopa Parlamendi ja nõukogu 5. juuni 2019. aasta direktiiv (EL) 2019/904 teatavate plasttoodete keskkonnamõju vähendamise kohta (EMPs kohaldatav tekst) (ELT 2019, L 155, lk 1)